b"\n_START_ARTICLE_\nBassin de l'Arsenal\n_START_PARAGRAPH_\nBassin de l'Arsenal (ogs\xc3\xa5 kalt Port de l'Arsenal) er et b\xc3\xa5tsbasseng i Paris. Det knytter Canal Saint-Martin til Seinen ved Quai de la Rap\xc3\xa9e. Bassenget er en komponent av R\xc3\xa9seau des Canaux Parisiens (Det parisiske kanalnettverk), og danner en del av grensen mellom 4. arrondissement og 12. arrondissement. Det ligger inn mot Boulevard Bourdon i det 4. arronissenment (vest for bassenget) og Boulevard de la Bastille i det 12. (\xc3\xb8stfor)._NEWLINE_Fra 1500-tallet til 1800-tallet l\xc3\xa5 det et arsenal her, diket her var ment som et forsvarsverk, anlagt samtidig som det ble gjort forbedringer p\xc3\xa5 den falleferdige bymuren i omr\xc3\xa5det._NEWLINE_Etter \xc3\xb8deleggelsen av festningen Bastillen i november 1789 (under den franske revolusjon) ble Bassin de l'Arsenal utgravd for \xc3\xa5 erstatte det diket som hadde ligget der og som tjente til \xc3\xa5 forsyne vann fra Seinen til vollgraven rundt festningen._NEWLINE_P\xc3\xa5 1800-tallet og mesteparten av 1900-tallet var Bassin de l'Arsenal en handelshavn der gods ble lastet og losset. Det var adskilt fra Seinen av Morlandslusen. Havnen ble fritidshavn i 1983, og drives n\xc3\xa5 av Association for the Leisure Port of Paris-Arsenal. Marinaen har plass til 180 fritidsb\xc3\xa5ter."